༡༠དུས་རབས་བཅུ་བཞི་པའི་ཡིག་རྙིང་གྲགས་ཆེ་བའི་ཁོངས་ནས།བར་ལམ་ཡུན་རིང་ཡར་ལུང་གི་བདག་པོར་གྱུར་ཞིང༌།བོད་ཀྱི་ལོ་རྒྱུས་ཐོག་གི་མི་སྣ་གྲགས་ཅན་ཕག་གྲུ་ཏཱ་སི་ཏུ་བྱང་ཆུབ་རྒྱལ་མཚན་གྱིས་མཛད་པའི་བཀའ་འབུམ་ཆེ་མོའི་ནང་ཞིབ་འཚོལ་བགྱིས་པར།ཁོང་སྣེ་གདོང་གི་ཁྲི་དཔོན་ཐོག་མར་གནང་སྟེ་མངའ་འོག་ཁྱབ་ཁོངས་ཀྱི་གནས་ཚུལ་གསུངས་སྐབས།ཡར་འོན་ཁ་སྤྲོད་དུ་མིང་བཏགས་ཀྱང༌།འོན་ལུང་པའི་ཕྱེད་ཡར་ལུངས་ལུང་པའི་ཕྱེད་ལས་ཁ་འཇུག་རྒྱུ་མི་འདུག་ཅེས་དང༌།ཡང་ཡར་ལུངས་པའི་དགེ་བཤེས་རྣམས་གྲལ་མགོ་ལ་མ་འཆམ་པས།ཤི་གསོན་གང་གིའང་གྲལ་མགོར་རང་རེས་ཕྱིན་ཞེས་སོགས་ཡར་ལུངས་རང་ཡང་ཡང་འབྱུང་བ་ལས།ཡར་ཀླུང་ངམ་ཡར་ཀླུངས་བྱ་བ་མ་རྙེད།